tomron87/hebrew-wikipedia-sentences-corpus huggingface dataset:
קופות הגמל מאפשרות השקעת כספי הקופה במגוון רחב של מסלולים לבחירת החוסך, ומאפשרות השקעה של עד 100% מהכספים בשוקי ההון השונים.
ניתן לבחור מספר מסלולים לאותה קופה כאחוזים מסך החיסכון בקופה.
מסלול נוסף שמציעות קופות הגמל הוא מסלול ה-IRA, המאפשר לחוסך לנהל את כספי הקופה באופן עצמאי, לקנות ולמכור ניירות ערך, וליהנות מהטבות מס משמעותיות ועמלות נמוכות.
עמית יכול לבחור להעביר את ניהול הנכסים, הצבורים למענו בקופת גמל של חברה מנהלת מסוימת, לחברה מנהלת אחרת, וזאת בכל עת שיבחר ומבלי למשוך את הכספים או להפסיק את ניהולם.
מתחילת 2008 ניתן להפקיד כספים בקופות גמל לקצבה לפי שני מסלולים:
קופת גמל לא משלמת לקצבה - קופה ממנה לא ניתן למשוך ישירות כספים שהופקדו בה, ללא תשלום מס, למעט כספים ממרכיב הפיצויים.
כדי לקבל קצבה מהכספים שנצברו בקופה, יש להעבירם לקופת גמל משלמת קצבה (קרן פנסיה או ביטוח מנהלים).
קופת גמל משלמת לקצבה - קופה שניתן למשוך ממנה ישירות את החיסכון שהצטבר כקצבה.
סכום הקצבה החודשית הוא היחס בין הסכום שנצבר בקופה לבין מקדם הקצבה.
מקדם הקצבה, משקף את תוחלת חיים ממועד קבלת הפנסיה ותלוי בגיל קבלת הפנסיה, במגדר, במצב משפחתי, בהפרש גלאים בן בני הזוג ובדמי הניהול ושונה בין קרנות פנסיה לביטוחי מנהלים.
קודם ל-2008 ניתן היה להפקיד כספים גם בקופות גמל הוניות.
כספים אלו ניתן למשוך כסכום חד-פעמי, כאשר מתקיימים התנאים המתירים משיכה.
קוֹפֶּרְנִיקְיוּם (Copernicium) הוא יסוד מלאכותי ממשפחת מתכות המעבר שסמלו הכימי Cn ומספרו האטומי 112. זהו היסוד ה-9 בסדרת היסודות העל-כבדים וה-20 בסדרת היסודות הטרנס-אורניים.
בשל זמן מחצית חיים קצר מאוד של כל איזוטופיו, לא ניתן לקבוע את תכונותיו הפיזיקליות, ולכן כולן משוערות על-פי היסודות השכנים לו בטבלה המחזורית.
לפי הערכה, קופרניקיום הוא היסוד המלאכותי הראשון הנוזלי בטמפרטורת החדר.
עם זאת, התבצעו ניסויי מחקר אחרים לפיהם הועלתה האפשרות שהיסוד הוא גזי.
בשנת 1971 טען אמנון מרינוב במאמר בכתב העת "Nature"[1] לגילוי יסוד כימי חדש שמספרו האטומי 112 על ידי קבוצת המחקר שבראשה עמד, אך הקרדיט על גילוי היסוד (קופרניקיום) ניתן לבסוף למוסד GSI בגרמניה על תגליתם משנת 1996.
קופרניקיום נוצר לראשונה ב-9 בפברואר 1996 כאשר המדענים זיגורד הופמן, פטר ארמברוסטר, גוטפריד מינצנברג וצוות המדענים שעבדו במרכז הלמהולץ למחקר יונים כבדים (GSI) בעיר דרמשטט שבגרמניה, גרמו להיתוך יוני אבץ בעופרת על ידי האצת גרעיני האבץ לתוך מטרת עופרת באמצעות "מאיץ יונים כבדים".
ב-2000 וב-2004, נוצר היסוד במוסד המשותף למחקר גרעיני ברוסיה.
במאי 2006 אישר המוסד את יצירת היסוד בשיטה שונה וזאת על-פי זיהוי תוצרי דעיכתו הסופיים.
ב-2010 קיבל היסוד באופן רשמי את שמו קופרניקיום, על שם ניקולאוס קופרניקוס, וסמלו הכימי נקבע ל-Cn.
קודם לכן נקרא היסוד אונונביום (Ununbium) וסימנו היה Uub.
277 - בעל זמן מחצית חיים של 0.7 מילי-שניות.
281 - בעל זמן מחצית חיים לא ידוע.
282 - בעל זמן מחצית חיים של 0.9 מילי-שניות.
285 - בעל זמן מחצית חיים של 29 שניות (היציב ביותר).
לאחר מכן, דועך ל-281Ds תוך פליטת קרני אלפא.
קופת חולים מאוחדת היא קופת החולים השלישית בגודלה בישראל, המשרתת יותר ממיליון לקוחות בכל הארץ, מכל המגזרים.
יו"ר הדירקטוריון שלה הוא איל גבאי ומנכ"ל הקופה הוא עוזי ביתן.
קופת חולים עממית נוסדה בשנת 1931 על ידי הדסה למען התאחדות האיכרים וחבר החקלאים הלאומיים במטרה לספק שירותי רפואה להתיישבות העובדת, בין מייסדיה היה ד"ר פיליפ ריבלין, תושב פתח תקווה, איש התנועה הרוויזיוניסטית וחבר הצה"ר.
קופת חולים של הציונים הכלליים נוסדה בשנת 1936 על ידי ד"ר לוי עפרון עבור ארגון עובדי הציונים הכלליים במטרה לספק שירותי רפואה לעצמאים ולשכירים בערים ובהמשך הצטרפו אליה גם בעלי מקצועות חופשיים, ללא קשר להשתייכותם להסתדרות הכללית של העובדים בארץ ישראל.
בשנת 1974 אוחדו שתי הקופות הנ"ל והוקמה "קופת חולים מאוחדת".
הקופה המאוחדת כללה כ-170,000 חברים שקבלו שירות ב-75 סניפים ברחבי ישראל.
מנכ"ל הקופה המאוחדת היה יחזקאל הרמלך.
בסוף שנת 2001 זכתה הקופה במכרז לרכישת בית החולים משגב לדך שפשט את הרגל.
בתחילת שנת 2011 החלה קבוצת עובדים בהליכי התאגדות בקופה, באמצעות ההסתדרות הכללית, ותוך פרק זמן קצר הכירה ההנהלה ביציגות ועד הפעולה המונה מעל 4000 עובדים.
לאחר משא ומתן שנמשך כשלוש שנים בין ועד העובדים להנהלה, נחתם הסכם קיבוצי ראשון בקופה, שהיה בתוקף עד דצמבר 2017. ההסכם שיפר את תנאי ההעסקה של העובדים וכלל הטבות שונות כמו תוספות שכר, הגדלת מכסת ימי החופשה, קרן השתלמות, הגדלת הפרשות לפנסיה ועוד.
בנובמבר 2018 נחתם הסכם קיבוצי חדש, שנכנס לתוקף רטרואקטיבית החל מתחילת 2018 והוא יהיה בתוקף עד סוף 2022.
בשנים 2011–2013 מנכ"ל הקופה היה פרופ' אשר אלחיאני, אשר הודח על ידי הדירקטוריון עקב אי סדרים והוחלף על ידי שרת הבריאות בזאב וורמברנד.
בתחילת 2014 מכרה הקופה את בית הדיור המוגן "מצודת ירושלים", שנרכש על ידי הקופה ב-2010 אך לא הופעל.
בתחילת 2017 מונה אייל גבאי ליו"ר דירקטוריון הקופה.
באוקטובר 2017 רכשה הקופה את השליטה ברשת בתי החולים הפרטית "נארא", אולם השלמת המכירה התעכבה כשנה וחצי בשל התמהמהותו של סגן שר הבריאות יעקב ליצמן במתן אישור למהלך.
העסקה הושלמה לבסוף בפברואר 2019.
באוגוסט 2018, הודיע המנכ"ל זאב וורמברנד כי יסיים את תפקידו לאחר שש שנות כהונה.
בדצמבר 2018 נבחרה סיגל רגב רוזנברג למנכ"לית, האישה הראשונה המשמשת מנכ"לית של קופת חולים בישראל.
באפריל 2019, דווח כי הקופה סיימה את 2018 בגירעון עצום של 440 מיליון שקל, הגדול ביותר שידעה מעודה.
חריגה של 160 מיליון שקל מיעד הגירעון שסוכם עם האוצר.
והחריגה לשלוש שנים (2017–2019), הייתה של כחצי מיליארד שקל.
ב-2019 רכשה מאוחדת מניות ברשת בתי החולים מדיקה (נארא).
בשנת 2024 נכנסה הקופה לבעלות על בית החולים רפאל בעקבות כניסתה של רשת מדיקה לבעלות עליו.
לאחר השלמת העסקה מחזיקה קופת חולים מאוחדת ב-34% ממניות מדיקה וקופת חולים לאומית ב-20%.
תפעולה של קופת חולים מאוחדת מתבצע באמצעות שש מנהלות אזוריות.
ל"מאוחדת" בעלות על בית החולים משגב לדך ושני מלונות: מלון צמרת בטבריה ומלון ספא כנען בצפת.
מלבד זאת, "מאוחדת" מפעילה את רשת "נוה עמית", המספקת דיור מוגן וסיעודי לבני גיל הזהב.
בנוסף לשירותים הרגילים של קופת החולים, הקופה מציעה למבוטחיה את הביטוחים המשלימים הבאים:
"מאוחדת עדיף" – ביטוח משלים המעניק שירותים, שאינם כלולים בסל הבריאות, כמו טיפולים והשתלות בחו"ל, רפואה מונעת ומשלימה, תרופות שאינן בסל הבריאות ועוד.
"מאוחדת שיא" – תוכנית לשירותי בריאות נוספים המהווה רובד שירותים נוסף, המוצע למבוטחי קופת חולים מאוחדת החברים ב"מאוחדת עדיף".
התוכנית כוללת מגוון רחב של שירותים רפואיים, מעבר לאלה המוצעים במסגרת "סל שירותי הבריאות הבסיסי" המחייב את הקופה מכוח חוק ביטוח בריאות ממלכתי.
"מאוחדת זהב" – ביטוח סיעודי מתקדם.
לקופה מערך מרפאות של רפואה אלטרנטיבית, "מאוחדת משלימה" (בעבר נקרא "אקסטרה").
הטיפולים במרפאות מאוחדת משלימה כולל אוסטאופתיה, אורו-גינקולוגיה, אקופונקטורה, סופרולוגיה, כירופרקטיקה, הומיאופתיה, נטורופתיה, היפנוזה, טיפול בהרטבת לילה, טווינה, ביופידבק, פלדנקרייז, פוליסטילה, רפלקסולוגיה, שיאצו ורופא ממיין ראשוני.
כמו כן הקופה מספקת שירותים נוספים, הכוללים:
מאוחדת שלי: מעטפת מקוונת שמאפשרת קבלת שירותים באתר ובאפליקציה, כמו קבלת מרשמים, אישורים והפניות חתומים דיגיטלית, קבלת תוצאות של בדיקות וזימון תורים.
ביקור דיגיטלי: שיחת וידאו עם רופאי משפחה, ילדים, נשים ועור.
המעבדה הביתית של מאוחדת: בדיקה ביתית שמנתחת באמצעות הסלולר את הפרמטרים הקליניים וזהה לחלוטין לבדיקה שמבוצעת במעבדה.
מאוחדת בפייסבוק ובוואטסאפ: שירות לקוחות מיידי בכמה שפות, בוט זימון תורים בפייסבוק.
בשנת 1974, עם איחוד שתי הקופות, אימצה הקופה החדשה את הסמל שליווה את קופת חולים עממית באותן שנים.
במרכז הסמל נחש כרוך סביב מטה – סמל מטה אסקלפיוס.
לעיתים הופיע הסמל בשילוב הסלוגן "הקופה הטובה במדינה".
בשלב מאוחר יותר, הופיע הסמל כולו על גבי סרט בצבע כחול עם השם "מאוחדת" לימינו.
בראש השנה 2009, כחלק מתהליך מיתוג מחדש של הקופה, הוצג סמליל חדש בצורת לב כתום אשר מסמל אנושיות, כאשר הקווים העגולים נועדו להביע חום ותשומת לב.
הסמל מזכיר בצורתו גם כף יד המסמלת תמיכה ואכפתיות.
לסמליל נלווה לעיתים סלוגן חדש: "איתך מכל הלב :)".
בדצמבר 2012 נבחר מוטו חדש, "להיות בריא ולהישאר בריא", כיוון שלטענת מנהל אגף השיווק רון שוליוס הסיסמה הקודמת לא הייתה מספיק מבדלת.
בנובמבר 2010 פרסם מבקר המדינה מיכה לינדנשטראוס דו"ח בו העלה חשדות חמורים ובהם חשדות לפלילים ולנפוטיזם כלפי מנהלי הקופה ומבקר הקופה.
במקביל, פשטו חוקרי משטרה על משרדי הנהלת הקופה והחרימו מהם מסמכים.
הנתונים נאספו על ידי משרד המבקר במשך למעלה משנתיים וחקירה סמויה שערכה היחידה הארצית לחקירות הונאה.
את החקירה ניהלה יאח"ה ובתחילתה היו שותפים לה גם חוקרי רשות המיסים, לאחר שהתברר כי החשודים התכוננו למעצר והגיעו לחקירה מוכנים היטב, נעצרו גם חוקר ברשות המיסים וראש צוות חקירה במע"מ בחשד להדלפת פרטי החקירה למנהלי קופת החולים בתמורה לקבלת שוחד.
בעקבות החשדות שבחלקם נגעו אליו ישירות נאלץ מבקר הקופה דוד סומך להשעות את עצמו מתפקידו כסגן נשיא לשכת המבקרים הפנימיים.
המנכ"ל עוזי סלנט, שכיהן 28 שנים בתפקיד, נאלץ להתפטר ממועצת עיריית רחובות ואמר בדברי הפרידה: "הליקויים שהיו בדוח מבקר המדינה לא היו בשליטתי ובאחריותי הישירה ועל כן האחריות שלי מסתכמת אך ורק באחריות מיניסטריאלית".
ב-9 בינואר 2011 הודיע מנכ"ל קופת חולים מאוחדת, שמואל מועלם, שהוא מתפטר מתפקידו.
ההתפטרות באה עקב דו"ח מבקר המדינה, ובעקבות דרישת רוני גמזו, מנכ"ל משרד הבריאות, בדבר התפטרותו של מועלם.
ב-3 במאי 2011 בחר דירקטוריון הקופה בפרופ' אשר אלחיאני לתפקיד מנכ"ל הקופה; הוא שימש ערב בחירתו כמנכ"ל המרכז הרפואי מאיר.
אשר הודח בשנת 2013 על ידי הדירקטוריון והוחלף על ידי שרת הבריאות בזאב וורמברנד כמנכ"ל זמני.
במרץ 2014 שרת הבריאות, יעל גרמן פיזרה את דירקטוריון קופת חולים מאוחדת, לאחר שהגיעה למסקנה כי למרות הליך הבחירות לדירקטוריון שהתקיים בעקבות דו"ח מבקר המדינה מ-2010 – עולה חשש כי הכשלים שזיהה המבקר עלולים לחזור על עצמם.
כמו כן הודיעה לדירקטוריון על ביטול אישורה לתקנון הקופה שניתן ביולי של שנה זו, וכי החל מאותה עת עוברות כל סמכויות המועצה והדירקטוריון לדירקטוריון זמני, למעט סמכות המועצה להציע תקנון לקופה.
ביוני 2017 זוכו מחמת הספק הנאשמים אילן יוסף, עו"ד אילת אפיק-חכמון ואבי סיבוני אשר הועמדו לדין על הדלפה מחקירת בכירי קופ"ח מאוחדת.
בדצמבר 2019 הורשע מנהל אגף השיווק של הקופה יהודה עליאש בעבירת מרמה והפרת אמונים, וכן עשרה נאשמים נוספים הורשעו בעבירות מס והלבנת הון.
קופרודוקציה (מלטינית, הרכב של קוֹ, "יחד", ופרודוקציה, "ייצור") או הפקה משותפת פירושה, במובן הרחב, יצירה משותפת, כלומר שיתוף פעולה בין אנשים, חברות, מדינות וכדומה.
מונח זה נפוץ בהפקות סרטים שהן שיתוף פעולה בין כמה מדינות.
לדוגמה, ישראל וצרפת חתמו על הסכם שיתוף פעולה קולנועי, ולכן חלק ניכר מהסרטים הישראלים הם קופרודוקציה ישראלית-צרפתית.
בתחום הפוליטיקה ניתן למצוא קופרודוקציות כמו הפרלמנט האירופאי או מועצת הביטחון של האו"ם כאשר מדינות מתאחדות לשם השגת כוח רב יותר והישגים רבים יותר.
קופרודוקציות בתחום הכלכלה ניתן לראות באיחודן של שתי חברות, לחברה אחת, כמו שטראוס עלית ויפאורה-תבורי.
משימות חלל רבות מבוצעות על ידי קופרודוקציות, כשהבולטת שבהן היא תחנת החלל הבינלאומית, שם מתקיימות קופרודוקציות בין נאס"א לסוכנות החלל הפדרלית של רוסיה ולמדינות רבות אחרות, ובהן ישראל.
קופריט הוא מינרל המורכב מתחמוצת הנחושת ומשמש מקור משני לכריית נחושת.
למרות צבעו האדום הנאה משמש המינרל לעיתים רחוקות כאבן קישוט בשל רכותו היחסית (3.5 עד 4 בסולם מוס).
הקופריט הוא מינרל שניוני הנוצר כתוצאה מחמצון מרבצי סולפיד הנחושת, והוא מופיע פעמים רבות יחד עם נחושת, אזוריט, כריזוקולה, מלכיט, טנוריט ומינרלים של תחמוצת הברזל.
הקופריט מכונה גם "נחושת אודם" בשל צבעו האדום האופייני.
המינרל תואר לראשונה ב-1845 ומקור שמו מהמילה בלטינית לנחושת - קוּפּרוּם (Cuprum).
מקור שם סוג הקופריט המכונה כלקוטריציט הוא מיוונית ופירושו "נחושת שעירה".
מקומות שבהם ניתן למצוא את המינרל הם: ישראל (כמויות זניחות באבני החול הנוביות בבקעת תמנע ובבקעת עמרם), צ'ילה, אוסטרליה ומדינת אריזונה בארצות הברית.
קופשטיין היא עיר במדינת טירול אשר באוסטריה, ומרכז המחוז הקרוי על שמה.
קופשטיין שוכנת בעמק נהר האין ובסמוך למעבר הגבול למדינת בוואריה שבגרמניה.
העיר מתפרשת על שתי גדות נהר האין.
במערבה נמצאים ההרים מאיסטאלר וההאוסברג-פנדלינג, בצפונה הר תיר, הקאייזרגבירגה והשטאטברג ממזרחה ויער קופשטיינר בדרום.
העיר ממוקמת בגובה של כ-500 מטרים מעל גובה פני הים, בקרבת היציאה מעמקי נהר האין האלפיים של אוסטריה ורק קילומטרים ספורים מפסגות האלפים של בוואריה.
באזור העירוני של קופשטיין נמצאת גם קאייזרטאל, העיירה האחרונה שנותרה באוסטריה ללא קשר לאזור עירוני המפקח עליה באופן כלשהו.
בתוך העיר זורמים כמה נחלים ומתחברים אל הזרם המרכזי של נהר האין.
השניים הגדולים שמבין הנחלים נקראים וייסאכה וקאייזרבאך, כאשר השני מהווה את הגבול הצפוני של העיר.
נחלים נוספים הם המיטרנדורפר, והקין מימין לאין, והקרויצבאך, מורסבאך ורוכן משמאלו.
במרכז העיר נמצאים גם מספר הרים קטנים, ובכללם הצלרברג, פסטונגסברג, הלדנהיגל (הנקרא גם הר קאלבארין), לאוסבול וקינקפארק.
בצידה השמאלי של העיר נמצאים מספר אגמים אם כי בעבר נמנו באזור מספר רב יותר של אגמים ובריכות טבעיות.
בקופשטיין מתגוררים כיום כ-17,000 אנשים.
בכרך, הכולל את העיר ויישובים סמוכים, מתגוררים כ-45,000 אנשים.
לפי נתונים לשנת 2001, 69.9% מתושבי קופשטיין הם קתולים, 8.9% איסלאמיים ו4.6% אוחזים באמונה פרוטסטנטית.
86.2% בעלי אזרחות אוסטרית ו-13.7% בעלי אזרחות זרה כלשהי.
בקופשטיין ישנם מיעוטים דוברי דיאלקט בווארי מערבי.
לקופשטיין יש 3 ערים תאומות:
קופשטיין הוא מחוז במזרח מדינת טירול שבאוסטריה.
שכניו הם: בוואריה בצפון, מחוז שוואץ במערב ומחוז קיצביהל במזרח ובדרום.
המחוז משתרע על 969.97 קמ"ר ואוכלוסייתו מונה 111,999 תושבים לפי מפקד האוכלוסין של שנת 2022. במחוז ישנן 25 עיירות ו-3 ערים, ביניהן עיר הבירה קופשטיין.
קוֹפְּרִיבְשְטִיצָה (בבולגרית: Копривщица, יש לבטא: ku.ˈpriv.ʃti.ʦə) היא עיירה השוכנת על מורדות רכס סרדנה גורה ושייכת למחוז סופיה.
383 בתיה העתיקים שופצו ושוחזרו והם מהווים מעין מוזיאון פתוח לתקופת התחייה הבולגרית.
חלק מהבתים הפכו למוזיאון וניתן לבקר בהם ולהתרשם מאורח החיים במאה ה-19, כלי בית שונים, אריגה, רקמה, תלבושות ותכשיטים, וכן אוסף של כלי נשק.
אחת ל-5 שנים מתקיים בה פסטיבל מוזיקה אתנית בולגרית, עובדה ההופכת את העיירה בת 2,486 תושבי קבע למוקד משיכה לתיירים, הן תיירות פנים בולגרית והן תיירים ממדינות אחרות.
שמה של העיירה מגיע מהמילה הבולגרית коприва (קופריבה) שמשמעותה סרפד.
את קופריבשטיצה הקימה במאה ה-14 קבוצת פליטים שנמלטו מפני הכובש העות'מאני.
במאה ה-19 הייתה זו עיר גדולה, שהשתוותה במספר תושביה לזה של סופיה והייתה אחת ממרכזי מרד אפריל ב-1876, מרד שהונהג בין היתר על ידי בן העיר תודור קבלשקוב (Todor Kableshkov), והייתה העיר הראשונה שהשתחררה מעול האימפריה העות'מאנית.
בין מאי 1943 לינואר 1944 חיו בקופריבשטיצה מספר משפחות של יהודים ממגורשי סופיה.
קופרו – קרן לשיווק תוכן ישראלי (לשעבר "קופרו - קרן לשיווק סרטי תעודה ואנימציה") היא עמותה הפועלת בישראל ומתפקדת כקרן לשיווק הקולנוע הישראלי הדוקומנטרי בחו"ל וקידום היצירה הדוקומנטרית בישראל באמצעות גיוס משקיעים מקרב רשתות טלוויזיה, קרנות קולנוע ומפיצים בחו"ל ויצירת קופרודוקציות ישראליות-זרות.
הקרן נוסדה בשנת 1999 על ידי אורנה ירמות במטרה לפתח ולהגדיל את תפוצתו של הקולנוע התיעודי הישראלי בישראל ומחוצה לה ולקדם יוצרי סרטים ישראליים בני כל הדתות ומכל שדרות החברה.
בשנת 2005 זכתה עמותת קופרו בפרס יושב-ראש הכנסת לאיכות החיים על פעילותה.
בשנת 2010 דווח כי הקרן מגייסת ממקורות זרים כ-3.5 מיליון שקל בממוצע בשנה ועד שנת 2013 גייסה הקרן 54.5 מיליון שקל שהושקעו בסרטי תעודה ישראלים באמצעות פעילותה.
בנובמבר 2017 נערך בירושלים אנימרקט, שוק הקופרודוקציות לאנימציה הראשון בארץ שמטרתו הייתה ליצור מפגש ושיתופי פעולה בין יוצרי אנימציה ישראלים למשקיעים, מפיקים ומפיצים זרים ממדינות אירופה, קנדה וברזיל למען קידום סרטי אנימציה ישראליים.
עד שנת 2018 פעילותה של הקרן הניבה 627 הסכמי קופרודוקציות.
עד שנת 2019 התקיים מסלול הדיגיטל – מסלול בו הוצגו פרויקטים אינטראקטיביים ו/או כאלה שעושים שימוש משמעותי במדיה דיגיטלית כדי לספר סיפור; פרויקטים נרטיביים ל-AR/VR; סדרות תעודה לפלטפורמות אינטרנטיות מקוונות או רשתות חברתיות.
בנוסף עד אותה שנה התקיים מסלול האינסייד אאוט - ארגון אירוע פיצ'ינג בו מציגים כ-20 יוצרים ישראלים את הפרויקטים שלהם מול משקיעים ממדינות שונות.
שוק הסרטים של קופרו מתקיים מדי שנה במהלך 25 השנים האחרונות, לשוק מגיעים כ-75 מנהלים ומפיקים בכירים של קרנות קולנוע ורשתות טלוויזיה מכל העולם: BBC (בריטניה), ARTE-ZDF, (גרמניה), DR (דנמרק), YLE (פינלנד), ARTE, CANAL PLUS (צרפת), CBC, TV ONTARIO, KNOWLEDGE TV (קנדה), קרן הקולנוע ITVS (ארצות הברית) ועוד.
היוצרים חושפים ומציגים בפניהם סרטים במגוון רחב של מסלולים שונים: מסלול פיצ'ינג, מסלול פגישות אישיות ("ערוץ לשניים"), מסלול ראף-קאט לסרטים הנמצאים בשלב עריכה מתקדם ומעבדת סטודנטים.
לאורך כל השנה מתקיימות ביוזמת הקרן השתלמויות מקצועיות, סדנאות וימי עיון בנושאים מגוונים הקשורים לשוק הקולנוע התיעודי והן גם יוצאות משלחות של מפיקים ישראליים לפגוש בכירים מתעשיית הקולנוע בחו"ל למען טיפוח הדיאלוג בין יוצרי סרטי תעודה ישראליים לעמיתיהם בחו"ל.
בנוסף לפעילותה השוטפת ולשוק הסרטים, מתקיימים בקרן גם פרויקטים ויוזמות נוספות כגון -
קטלוג DocuShuk, קטלוג סרטים שנתי שמועלה בתום שוק הסרטים ונשלח לקניינים בינלאומיים וכולל כ-150 סרטים מוכנים לצפייה.
מעבדת IMPACT, מעבדה לפיתוח סרטי תעודה לשינוי מדיניות ושינוי חברתי רחב באמצעות קידום פרויקטים העוסקים בנושאים כגון זכויות אדם וצדק חברתי, איכות הסביבה, בריאות ורווחה, מגוון ושיוון מגדרי וחברתי ומתקיימת בשיתוף עם קרן גשר לקולנוע רב תרבותי, הקרן החדשה לישראל, עיריית תל אביב ו"מרכז קיימא" - אוניברסיטת חיפה.
פרויקט דוקומיוניטי - מיזם קהילתי במסגרתו מתקיימות הקרנות של מיטב הסרטים שהופקו בסיועה של הקרן שעוסקים בסוגיות חברתיות בליווי דיון בהשתתפות היוצרות/ים.
ההקרנות מתבצעות לשם יצירת חיבור ודו-שיח עם קבוצות שונות בחברה, ביניהם הקרנות לנוער בסיכון בתל אביב, קהילת הגיל השלישי בדרום הארץ, נשים דתיות בסמינרים, בני נוער בפנימיות קדם צבאיות, תושבי יפו ועוד.
כמו כן מתקיימות גם הקרנות של הפרויקט בגרמניה, שוודיה, דנמרק ובארצות נוספות.
מדריך הקופרו - קטלוג שמופץ מאז שנת 2003 ובו מידע עדכני והכרחי על קרנות בינלאומיות ודרכי הפצה ומימון עצמאיות העומדות בפניו של כל יוצר.
המדריך כולל מידע חיוני על פסטיבלים לסרטי תעודה בעולם, פסטיבלים בינלאומיים לסרטי אנימציה וכן מידע ושלל עצות בנוגע לקרנות בינלאומיות ולאמנות קולנועיות בינלאומיות שנחתמו בין ישראל למדינות אחרות.
עד היום מאות סרטי תעודה הופקו בסיוע הקרן, ביניהם "קינג ביבי", "יונתן אגסי הציל את חיי", "משפחה בטרנס", "טהורה לעד", "בן-גוריון, אפילוג", "שומרי הסף", "הצלמניה", "שתיקת הארכיון", "ילדי השמש", "מחסומים" וסרטים רבים אחרים שזכו בפרסים והוקרנו בפסטיבלים בינלאומיים ונרכשו לערוצי טלוויזיה בארץ ובעולם.
קופת חולים אסף הייתה קופת חולים "בלתי מפלגתית" שהוקמה בשנת 1962 על בסיס איחוד מספר ארגוני ביטוח רפואי שהתקיימו במדינת ישראל וביישוב משנות ה-40: קופת חולים יישובית, איחוד קופ"ח אוצר הרופאים וקופ"ח שילוח (מייסודה של ההסתדרות הרפואית בחיפה).
ב-1975 התאחדה "אסף" אל קופת חולים מכבי.
קופת העיר בני ברק (בקיצור: קופת העיר) הוא ארגון צדקה חרדי-ישראלי המיועד בעיקר עבור נזקקי העיר בני ברק.
קופת הצדקה נוסדה בשנת 2000 במטרה לסייע לעניי העיר בני ברק.
הארגון זוכה לתמיכתם של רבני העיר, ובמיוחד הרב חיים קנייבסקי.
מ-2006 הארגון התרחב והוא פעיל ומסייע לקופות אזוריות בכל הארץ, אם כי תחום הפעילות המרכזית שלו הוא העיר בני ברק.
היקף ההכנסות של הקופה בשנת 2021 עמד על 228.8 מיליון ש"ח, והיקף התמיכות וההוצאות על 176.5 מיליון ש"ח.
הוצאות פרסום ומשרד ע"ס 14 מיליון ש"ח והוצאות שכר ע"ס 5.6 מיליון ש"ח.
קופת העיר עורכת מגביות במהלך השנה על פי המועדים: בתקופת חגי תשרי הם עורכים פדיון כפרות, בתקופת פורים – מתנות לאביונים, לפני פסח – קמחא דפסחא, ועוד.
מלבד זאת הקופה מקיימת מגביות חד-פעמיות להקמת קרנות למקרים מיוחדים.
כמו כן עורך הארגון תפילות עבור התורמים במקומות קדושים כמו הכותל המערבי וקבר רחל.
הארגון עורך מגביות התרמה אף בקהילות היהודיות בחו"ל.
בשנת תשס"ט הציעה הקופה שירות מיוחד, תמורת 350 ש"ח ניתן היה להפנות שאלה לאחד מרשימת הרבנים תומכי הקופה ולקבל תשובה בתוך יומיים.
במהלך השנה עורכת הקופה מספר פעמים כינוסים של עשרות רבנים, בהם חברי מועצות גדולי התורה, ראשי ישיבות ואדמו"רים שמתפללים עבור התורמים לקופה.
כינוסים אלו נערכו בבתיהם של הרב שטיינמן או הרב קנייבסקי לסירוגין.
בשנת 2020 פרסמה התוכנית אולפן שישי בערוץ קשת 12 תחקיר שבו נאמר שאנשי קופת העיר מציעים לתורמים קמע שמגן על המחזיק בו מפני מחלת הקורונה.
הקופה תומכת במשפחות במצוקה בתמיכה חודשית קבועה שמגיעה על פי פרסומי הקופה ל-7 מיליון שקל בחודש.
כמו כן מפעילה הקופה אגפים של נישואי יתומים, תמיכה באלמנות ועוד.
הקופה מחלקת חבילות עם מוצרי מזון בסיסיים בערבי חגים, ומטפלת במשפחות במצוקה ובהכוונתן להתנהלות כלכלית נכונה ולתעסוקה בעת הצורך.
מלבד זאת קופת העיר עוסקת בפעילות וולנטרית לכלל הציבור.
בערב סוכות מוכרת ארבעה מינים ומוצרי סוכות במחירים מוזלים בריכוזים החרדיים בארץ.
בשנת 2004 בעת שעלה חשש כי הפיאות הנוכריות ששערן מיובא מהודו יש בהן בעיה על פי הלכה, ייבאה קופת העיר פיאות סינתטיות מחו"ל ומכרה אותן במחיר מוזל לכלל הציבור.
במטרה למנוע את עוגמת הנפש הכרוכה בחשיפה לציבור במגביות הנערכות בעקבות פטירת אחד מהורי המשפחה, השיק הארגון בשנת 2008 תוכנית בשם "עֲרֵבִים" (על שם מאמר חז"ל כל ישראל ערבים זה לזה), במקביל לתוכנית דומה של "ועד הרבנים לענייני צדקה".
תוכנית זו היא מעין ביטוח חיים חברתי, שבמסגרתו כל שותף שנפטר זכאית משפחתו לגבייה כללית מכל חברי הקרן לאיסוף סכום של 50,000$ (בהמשך נקבע שער הדולר בתוכנית ל-4₪) לכל ילד שהשאיר אחריו.
כאשר נפטר אחד מבני הזוג הרשומים מתבצעת העברה בנקאית אוטומטית מכל החברים בסכום זה, הכספים מועברים לחשבון נאמנות והם משוחררים ליתומים בעת נישואיהם.
על פי פרסומי הקופה חברים כבר בתוכנית מעל ל40 אלף משפחות, ועל כן סכום הגבייה ליתום הוא 6.3 ש"ח.
הסכום המקסימלי הוא 72 ש"ח לחודש.
בהמשך הפיקה הקופה עוד תוכנית בשם "ערבים בשלמות" כהשלמה לתוכנית "ערבים".
הגביה ממי שבחר להצטרף לתוכנית זו היא כפולה (מקסימום 144 ש"ח לחודש), ובעת הצורך כשנפטר אחד החברים בתוכנית זו, יתומיו יקבלו סכום כפול.
הערכת שווי הנכסים של קופת העיר ושל ערבים, שהם כספי הקרנות שנאספים עבור היתומים ונמסרים להם בעת נישואיהם, עומדת על כ־110 מיליון ש"ח.
בקיץ 2016 פורסם כי הקופה השקיעה כ־60 מיליון ש"ח מנכסים אלו בקרן הריט 'מגוריט', קרן המשקיעה בנדל"ן באמצעות רכישת נכסים למגורים בהיקף רב, והשכרתם, ומאפשרת השקעות נדל"ן דרך הבורסה.
בנובמבר 2017 העריכו כלכלנים כי הקופה צפויה להפסד של עשרות מיליוני ש"ח לאחר פרישת שניים מבכירי קרן ההשקעות וירידה של כ-30% בערך החברה, אולם לאחר מספר חודשים נוספים של פעילות, הקרן חזרה אל שווי השוק שלה בעת ההנפקה.
קופת הספר הוא בית הוצאה לאור שהוקם בשנת 1922 על ידי הסתדרות המורים בישראל (אגודת המורים העברים בארץ ישראל) ואגודת הסופרים.
הוציאה לאור ספרי קריאה ועיון לילדים, במהלך פעילותה פורסמו כ-200 ספרונים.
בשנת 1932 עברה ההוצאה לפעול תחת חסותה של הוצאת "מצפה".
ההוצאה פעלה עד שנת 1936.
הוצאת קופת הספר נוסדה בעקבות פגישה שהתקיימה ב-1921, בין נציגים של מרכזים המורים והסתדרות הסופרים, בה נתקבלה הצעה לייסוד גוף משותף להוצאת ספרי קריאה ועיון לילדים, זאת במטרה "להמציא חומר מנופה ומעולה במחיר נמוך לתלמידי בית הספר".
בראשות ההוצאה נבחר ועד מנהל בן חמישה חברים, ביניהם ד"ר אברהם צפרוני, יו"ר הוועד, ואשר ברש מטעם הסתדרות הסופרים, העורך בפועל.
אופן מימון ההוצאה הזו נעשה בשיטה שלא הייתה מקובלת בזמנו בארץ: כל ילדי הארץ יכלו להצטרף כמנויים ל"קפת הספר", ומי שנרשם קיבל פנקס, בו הדביק בולים עם דיוקניהם של סופרים עבריים, כאשר החברות זיכתה את רוכש הבולים בהנחה משמעותית במחיר החוברת.
במהרה התברר כי השיטה כבשה לבבות רבים.
מדי חול המועד פסח נהגה ההוצאה להוציא יום סרט במטרה לסייע לצורכי ההוצאה, לעיתים נהגה להוציא יום-בול בו תלמידים מכרו את בולי ההוצאה ועליהם תמונות של סופרים עבריים.
חברי הוועד המנהל: ד"ר אברהם צפרוני ששימש כיו"ר הוועד הראשון, יעקב פיכמן, פסח אוירבך, יצחק ספיבק, ואשר ברש אשר מונה גם לעורך ההוצאה.
קופת גמל בניהול אישי , היא קופת גמל שהכספים הצבורים בה מתנהלים על ידי החוסך, ולא על ידי בית השקעות שעיסוקו בכך.
קופת גמל בניהול אישי מאפשרת לחוסכים ליהנות מהיתרונות של חיסכון בקופת גמל (כגון הקלות מס), תוך שליטה מלאה בניהול הכספים, ללא התערבות החברה המנהלת וללא תשלום דמי ניהול לחברה זו.
קופות גמל בניהול אישי בארצות הברית
קופת גמל בניהול אישי הוצגה לראשונה בשנת 1974 בארצות הברית עם חקיקת חוק "ביטחון הכנסה של עובדים פורשים" ().
משלמי מס יכלו להפריש סכום מסוים משכרם לחיסכון לפרישה, ולהקטין בסכום זה את הכנסתם החייבת.
בשנת 1981 נחקק "חוק התאוששות כלכלית" ERTA של ארצות הברית בו אישר האוצר האמריקאי לכל משלמי מס תחת גיל 70 להפריש לחשבון IRA, בלי קשר לאם הם מכוסים תחת החוק.
גם תקרת ההפרשות הועלתה וכן התאפשר להפריש סכום נוסף בשם בן זוג שאינו עובד.
חוק שינוי המס של 1986 הוריד בהדרגה את ניכוי המס לחוסכי IRA בעלי ההכנסות הגבוהות ושמכוסים תחת קופת גמל של מקום העבודה, אבל אלו שהכנסותיהם הייתה מעל לרמה המרבית וללא הפרשה ממקום העבודה, עדיין יכלו לעשות הפקדות, אם כי לא מנוכות, ל-IRA שלהם.
בארצות הברית קיימים מספר סוגי IRA, הנפוצים בהם:
IRA רות' – הפקדות נכנסות עם נכסים לאחר מיסוי, כל עסקה נעשית ללא השפעת מס, ומשיכות בדרך כלל הן ללא מיסוי.
על שם סנטור ויליאם וי רות' ג'וניור הוצג כחלק מחוק 1997 להכלת משלמי מס.
IRA מסורתי – הפקדות פטורות ממס בדרך כלל, הפקדות הנעשות עם נכסים לפני מיסוי.
לכל העסקאות והרווחים בתוך ה־IRA אין השפעה של מיסוי, ועל משיכות בזמן פרישה גובים מס כמו הכנסה (למעט חלקם של המשיכות שקשורות להפקדות שלא נוקו ממס במקור בזמן ההפקדה).
בהתאם לסוג ההפקדה, IRA מסורתי יכול להיקרא "IRA פטור" או "IRA לא-פטור".
Self-Directed IRA – הפרשה שנותנת למעסיק (בדרך כלל עסק קטן או אדם עצמאי) לעשות הפקדות לתוכנית גמלאות לתוך IRA מסורתי שנפתח על שם המעסיק, במקום קרן פנסיה בשם החברה.
IRA פשוט – תמריץ השוואה למעבידים שדורש הפקדות שוות של המעביד לתוכנית בכל פעם שהעובד מפקיד.
דומה ל-401K בארצות הברית, וכן לקופות בישראל, אבל עם הגבלת הפקדות יותר נמוכה ופשטות יתר מבחינת החוק והתפעול (ולכן יותר זול בדרך כלל).
מבחינה אדמיניסטרטיבית אפילו שזה תחת קטגוריית השם IRA, מתייחסים לזה בנפרד.
קופת גמל בניהול אישי בישראל
בישראל, קופת גמל אישית יכולה להיות מנוהלת בקרן השתלמות או בקופת גמל.
ההסכם בין העמית לבין חברת הניהול של קופות הגמל יכלול את כל ההסכמים הרגילים של עמית מול חברה המנהלת קופת גמל, וכן הסכמים על דמי משמרת ניירות ערך ודמי ניהול, גם אם מופחתים.
ההסכמים יעמדו בכל התקנות הרלוונטיות וחוקי הגמל עם התאמות לקופה מנוהלת אישית.
גם כללי המיסוי בקופה יחולו במלואם על קופה מנוהלת אישית.
בספטמבר 2012 הוגשה עתירה לבג"ץ, על ידי הראל פרימק ועמותת "הקואליציה האזרחית" הדורשת ממשרד האוצר לאפשר ניהול אישי גם של כספי פנסיה לשכירים.
ביולי 2013 פרסם משרד האוצר טיוטת תקנות שירחיבו את זכות הניהול האישי גם לקופות גמל של שכירים, תחת מגבלות מסוימות.
בינואר 2016 אישר בג"ץ ניהול אישי של קופות גמל גם על ידי שכירים.
זאת כתוצאה מהיענות משרד האוצר לבקשת שופטי בג"ץ בהידברות בין הצדדים.
התקנות אושרו על ידי שר האוצר במרץ 2017 ונכנסו לתוקף באפריל 2017.
מגבלות השקעה בקופת גמל בניהול אישי בישראל
על פי החוק בישראל, כספי העמית בקופה מנוהלת אישית, יושקעו אך ורק לפי הוראתו של העמית או על פי הוראתו של מנהל תיקים מורשה שהסמיך העמית ועל הסמכה זו לא תטיל החברה המנהלת כל מגבלה, מה גם שהעמית יכול להחליף את המוסמך על ידו בכל עת.
מנהל תיקים מורשה יעביר לחברה המנהלת את כל הנדרש ממנו כחוק לפני תחילת פעילותו בקופה של העמית.
סוגי קופות המותרות בניהול אישי
קופת גמל רגילה במעמד שכיר או עצמאי.
קופת גמל רגילה למי שיש לו צבירה בסך 1,440,450 ₪ בקרן פנסיה או בקופת גמל רגילה או בקופת גמל בניהול אישי המושקעת בני"ע מחקי מדד בלבד.
קופת גמל של מי שמקבל קצבת פנסיה מזערית בסך 4,850 ₪.
קופת גמל נזילה בחשבון חדש שהועברו אליה כספים מקרן פנסיה או קופת גמל שהתקבלה בירושה, או מכספי פיצויים לאחר שעברו התחשבנות מס.
קופת גמל נזילה במעמד שכיר או עצמאי עם 5 שנות ותק, לעמית מגיל 60, וכן קופת גמל נזילה ישנה במעמד עצמאי עם 15 שנות ותק.
סוגי הנכסים בהם מותר להשקיע
הכספים יושקעו רק בניירות ערך סחירים, בפיקדונות ובקרנות נאמנות (כולל קרנות חוץ).
הכספים יושקעו רק בישראל או במדינת חוץ מאושרת.
הכספים בקופת גמל במעמד שכיר או עצמאי יושקעו בניירות ערך מחקי מדדים בלבד.
הכספים בשאר קופת הגמל ובקרנות ההשתלמות יושקעו כדלהלן:
השקעה בקרנות נאמנות, קרנות סל, תעודות סל, איגרות חוב של מדינת ישראל או מדינת חוץ מאושרת מותרת ללא הגבלה.
השקעה בניירות ערך סחירים של תאגיד מסוים לא תעלה על 10% משווי הקופה מגבלה זו חלה על השקעה חדשה בלבד ולכן אין חובה לתקן חריגה שנוצרה באופן פסיבי כתוצאה מעלייה בשווי נייר הערך.
השקעה באופציות ובלבד ששוויין לא יעלה על 5% מהשווי המוערך של הקופה, מגבלה זו לא תחול על קניית אופציות רכש (Call).
בכל מקרה, בהשקעה באופציות ובחוזים עתידיים, השווי לביטחונות לא יעלה על 10% מהשווי המוערך של הקופה בכל עת, והחשיפה לנכס הבסיס לא תחרוג מהמגבלות החלות על רכישה של אותם נכסים.
עמית אמור להקפיד על כללים אלו כאשר החברה המנהלת אמורה להשגיח על כך באופן שוטף, ובאופן מנדטורי לפחות אחת לרבעון, בסופו.
אם לא יתקן העמית עיוותים אלו, אם נוצרו, תוך זמן מוגדר לאחר התראה של החברה המנהלת, האחרונה תחסום את חשבון הקופה לפעילות, למעט פעילות שנועדה לתקן את העיוות כאמור.
בקרן השתלמות בניהול אישי ניתן לנהל עד סכום מקסימלי של 5,761,800 ₪.
בכל קופת הגמל בניהול אישי ניתן להפקיד עד סכום מקסימלי של .
אין הגבלת סכום על הקופות הבאות: קופת גמל נזילה במעמד שכיר או עצמאי עם 5 שנות ותק, לעמית מגיל 60. וקופת גמל נזילה ישנה במעמד עצמאי עם 15 שנות ותק, אך הסכום הצבור בקופות אלו מצטרף למגבלה של שאר קופות הגמל בניהול אישי.
סיכום מגבלות השקעה בקופת גמל וקרן השתלמות בניהול אישי בישראלסוג הקופהתקרת הצבירה שניתן לנהלסוגי נכסים המותרים להשקעהנגזרים וביטחונותקופת גמל רגילה במעמד שכיר או עצמאיכולל קופות גמל נזילות בניהול אישי שאין לגביהם הגבלהני"ע מחקי מדדיםאין אפשרות להשקיע בנגזריםקופת גמל כנ"ל למי שיש לו סך באחד מאלה:
קרן פנסיה / קופת גמל רגילה
קופת גמל בניהול אישי המושקעת בני"ע מחקי מדד בלבדהני"ע הבאיםניתנים לרכישהללא הגבלה:
אג"ח מדינת ישראל / מדינה מאושרת
מניות פרטניות:כל מניה עד 10% מסך הכספים בקופה קניית אופציות מכר (Put)וכתיבת אופציות עד 5% מסך הכספים בקופה
חשיפה לנכס הבסיס מוגבלת כמו ברכישה (עד 10% לכל מניה ; ללא הגבלה בקרנות,תעודות סל, אג"ח מדינות)
שווי לביטחונות עד 10% מסך הכספים בקופהקופת גמל של מי מקבל קצבת פנסיה מזערית בסך קופת גמל נזילה בחשבון חדש שהועברו אליה כספים מ:
כספי פיצויים לאחר שעברו התחשבנות מס
קרן פנסיה או קופת גמל שהתקבלה בירושהקופת גמל נזילה:
במעמד שכיר או עצמאי עם 5 שנות ותק, לעמית מגיל 60
קופת גמל ישנה במעמד עצמאי עם 15 שנות ותקללא הגבלהקרן השתלמות
קופרס טאון היא עיר באיי אבקו, קבוצת האיים השנייה בגודלה מבחינת שטח (אחרי האי אנדרוס) באיי בהאמה.
העיר היא הצפונית ביותר בקבוצת האיים.
היא הוקמה בשנות השבעים של המאה ה-19 על ידי משפחתו של אלברט בוטל מגרנד בהאמה.
בתחילה הייתה הכלכלה של העיר מבוססת על גידול אננס ודייג ספוגיים, אך במהלך המאה ה-20 הידלדלו ענפים אלו.
המכשול העיקרי להצלחתן של תעשיות אלה היה העדרו של נמל טבעי בקופרס טאון.
קופשיווניצה (בפולנית: Koprzywnica; ביידיש: פאקשיווניץ) היא עיירה במחוז סנדומייז' שבפרובינציית שוויינטוקז'יסקיה בפולין, בסמוך לשפך נהר קופשווינקה אל הויסלה, בה התקיימה עד השואה קהילה יהודית גדולה.
בשנת 1185 הוקם בקופשיווניצה מנזר של נזירים ציסטרציאנים, ובשנת 1268 הוענקו ליישוב זכויות עיר.
בחלוקת פולין בסוף המאה ה-18 נכללה העיירה בתחום השליטה האוסטרית.
בשנת 1869 ניטל מהיישוב מעמדו העירוני, וזה הושב לו רק בשנת 2001.
על יהודים נאסר להתיישב בעיירה עד תקופת השלטון האוסטרי.
במהלך המאה ה-19 גדלה הקהילה ביישוב, אך בסוף אותה מאה נבלמה התפתחות זו, כתוצאה ממגפת כולרה שפרצה בעיירה ומשריפה שפרצה לאחר מכן ברובע היהודי בה.
בזמן מלחמת העולם הראשונה גירשו האוסטרים מהעיירה כ-500 יהודים, ולאחר המלחמה נקלעו יהודיה למשבר כלכלי.
בין מלחמות העולם התקיימה בעיירה פעילות של אגודת ישראל ושל המפלגות הציוניות.
בתקופה זו נמנו בעיירה כ-810 יהודים, כשליש מתושביה.
בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים, תוך הצבת משמרות חרם בפתח חנויותיהם.
בעיר היו קהילות חסידיות של חסידות דז'יקוב וחסידות טריסק.
רבני העיר: רבי יחיאל הורוביץ בנו של רבי מאיר מדז'יקוב (מתר"מ בערך עד תרנ"ב אז גורש מהעיר ומתרס"ט עד תרפ"ב), בנו רבי נפתלי (עד תרצ"ב) ואחריו אחיו רבי אלתר שנרצח בשואה.
אח נוסף רבי אברהם כיהן אף הוא בעיר והקים בה ישיבה בשם "בית יחיאל" (נכדיו מכהנים בארצות הברית כאדמו"רים מפאקשנוויץ).
במשך תקופה כיהן בעיר ברבנות רבי ניסן לייב טברסקי משושלת מקארוב.
עם כיבוש העיירה בידי הגרמנים בתחילת ספטמבר 1939, הוטלו על יהודיה גזירות שונות, ובהן חובת ענידת טלאי צהוב, איסור הליכה על מדרכות, חובת תשלום סכומי כופר, איסור על קשר עם לא יהודים וחובת ביצוע עבודות כפייה מעת לעת רצחו אנשי ס"ס קבוצות יהודים בעיירה.
בדצמבר 1940 רוכזו יהודי העיירה בגטו שהוקם בה, ממנו שולחו למחנות עבודה סמוכים.
בתחילת 1941 הובאו לגטו זה מאות יהודים מראדום ומווינה.
ב-27 באוגוסט 1941 הוצאו להורג כל חברי היודנרט בעיירה בידי שוטרים גרמנים ופולנים, לאחר שלא עמדו באחד מתשלומי הכופר.
באוקטובר 1942 רוכזו בגטו שבעיירה יהודים נוספים מיישובי הסביבה.
ב-20 באוקטובר 1942 פשטו על הגטו שבעיירה אנשי ס"ס ושוטרים אוקראינים, ושילחו את כ-1,600 היהודים שנותרו בו למחנה ההשמדה טרבלינקה, תוך רצח חולים וקשישים במהלך האקציה.
יהודים מעטים שהצליחו להימלט מהאקציה ולהסתתר, נרצחו ברובם בידי הגרמנים ובידי פרטיזנים פולנים.
קופרופגיה (Coprophagia, בעברית: אכילת צואה) היא תופעה של בעלי חיים הניזונים מצואה.
התופעה כוללת בעלי חיים האוכלים צואת יצורים אחרים (קופרופגים הטרו-ספציפיים), בעלי חיים האוכלים את צואת בני מינם (אַלוֹקוֹפְּרוֹפַגְיָה), וכן כאלה האוכלים את צואת עצמם (אוֹטוֹקוֹפְּרוֹפַגְיָה) לאחר שזו מופרשת מפי הטבעת.
אצל האדם, באופן טבעי יש רתיעה ממראה הצואה ומהריח האפייני לה, ודבר זה שימש בתרבויות שונות לזעזע את השומעים על אכילת צואה, ובדרך כלל אכילת צואה מזוהה עם מחלת נפש קשה.
עם זאת, בני האדם השתמשו ומשתמשים במוצרים שמקורם בצואה, וישנו גם קפה המכונה "קופי לואק", המופק מצואת גחן דקלים.
עד לתקופה המודרנית בתרבויות רבות השתמשו בכלי מזון עשויים מצואת בהמות.
החומר המהווה את בסיס ריח הצואה, הפרודה הריחנית (ארומטית) סקאטול, הוא תוצר של חומצת האמינו הפשוטה טריפטופן.
ישנם יצורים שהצואה היא מקור התזונה העיקרית או אף הבלעדית שלהם, וישנם יצורים הניזונים מצואה בעת מצוקה תזונתית, מחוסר ברירה.
רוב היצורים הניזונים בעיקר מצואה הם החיידקים המפרקים וחרקים כמו זבובים וחיפושיות זבל.
גם טרמיטים ניזונים לעיתים מצואה.
בתוך צואה של חיות אוכלות עשב ישנם חיידקים פרוטיסטים רבים, וחלק מהטרמיטים משיגים את הפרוטיסטים מאכילת צואה.
מינים שונים של פרפרים משיגים מצואה של יצורים שונים, גם של עופות, מינרלים חיוניים ומלחים.
בעלי חיים גדולים מותירים אחריהם בצואה שרידי מזון שאינם יכולים לעכל, דבר שנפוץ במיוחד אצל אוכלי עשב, המותירים אחריהם כמות גדולה יחסית של מזון לשימושם של אוכלי הצואה.
מבין החולייתנים התופעה נפוצה בעיקר בחיות בית אך גם בחיות בר.
במינים נטרפים שונים, נקבות עוזרות לגדל את הצעירים ולסלק את הפרשותיהם.
במקרה שהצעירים רק נולדו, גם הם יאכלו את ההפרשות הקטנות והאכילות וכך ינקו את השטח.
פעולה זו נפוצה אצל צבאיים.
מיני סדרת הארנבאים ניזונים מצמחייה קשה וכדי להמשיך לעכל אותה היטב הם מפרישים אותם החוצה כצואה כדורית רכה המכוסה בחיידקים.
את הצואה הזו הם אוכלים, וכך הם יכולים לקלוט חומרים נוספים שהעיכול הראשון לא הספיק לקלוט.
לאחר מכן הם מפרישים שוב צואה יותר קשה, ואותה הם לא אוכלים.
ולדות של מינים צמחוניים כמו פילים, קואלות, היפופוטמים או פנדות הצריכים לקלוט חיידקים חיוניים למעיהם, משיגים אותם על ידי אכילת הצואה של אמם.
היפופוטמים השורצים בנהר מלווים בדגים כמו הבינית, הניזונים מהפרשותיהם.
גם מינים מסוימים של בעלי חיים אחרים, מבויתים או שאינם מבויתים, ניזונים מצרכיהם.
פעולה זו נצפתה אצל כלבים, חזירי בית ובר, אוגרים, חולדים, שרקנים ואף אצל גורילות.
קיימים ניסיונות לפתח שיטות וכן חומרים שעשויים למנוע מכלבי מחמד לאכול צואה של חיות.
צואה מוזכרת לעיתים בתנ"ך כדבר שנאכל בשעת רעב קשה.
כאשר צבא ארם דמשק צר על שומרון, מתואר שהיה שם מחסור כל כך חמור, עד שאפילו מחירו של רבע קב "חרייונים" נמכר בחמישה שקלי כסף.
וכן בנאום רבשקה מאשים רבשקה את חזקיהו ושריו שהם מביאים את העם .
יחזקאל מצווה באחד המיצגים שלו לאכול עוגת שעורים מגולגלת בצואה.
הרב שמשון רפאל הירש, מראשוני הרבנים האורתודוקסים המודרניים, העלה השערה לפיה העלאת-גירה הנאמרת בתורה לגבי הארנבת, הרשומה ברשימת החיות המעלות גירה ובכל זאת נותרת "טמאה" ואסור לאכול אותה, היא למעשה אכילת הגללים.
תירוץ זה איננו קביל כלפי השפן, שאף הוא מוזכר ברשימה דלעיל אך בפועל איננו מעלה גירה ואף לא אוכל את גלליו.
בכמה סרטים קופים מביעים מחאה על כליאתם בגני חיות, וזורקים את צואתם על המבקרים בחמת זעם וגם מזעזעים את הצופים בהם בטעימת צואתם כביכול.
כמה סרטי אימה אלימים במיוחד משתמשים במוטיב זה של אכילת צואה על מנת לזעזע את הצופים
קופת גמל להשקעה היא מוצר חיסכון פנסיוני ישראלי.
זהו סוג של קופת גמל, אשר הכספים המופקדים בה נזילים וניתנים למשיכה בכל עת.
לאחר גיל 60 ניתן להשתמש בחיסכון שנצבר כקצבה בלא לשלם מס על הרווח.
בשל תכונות אלו, קופת הגמל נחשבת למכשיר השקעה פופולרי, ולא רק למוצר פנסיוני.
קופת הגמל להשקעה הושקה בנובמבר 2016, והיא משווקת כיום על ידי רוב בתי ההשקעות הפועלים בישראל.
תנאי ההפקדה בקופה ומשיכת כספים ממנה נקבעו ב, וכללי המיסוי של השקעה זו נקבעו בפקודת מס הכנסה.
בדצמבר 2016 הוגדרה קופת הגמל להשקעה כאחד משני אפיקי החיסכון האפשריים במסגרת תוכנית "חיסכון לכל ילד" של משרד האוצר.
כספי החיסכון נזילים וניתנים למשיכה (תשלום מס רווח הון בגובה 25% על הרווח הריאלי שנצבר בקופה בלבד, וללא קנסות משיכה או יציאה) בכל עת (בתוך 4 ימי עסקים מיום קבלת הבקשה)
גמישות בהפקדות - ניתן להפקיד באופן חד פעמי, בהוראת קבע, או בשילוב של השניים.
ניתן לעבור בין מסלולי השקעה ובין חברות מבלי לשלם מס רווח הון.
פטור ממס על רווחי ההון כאשר מושכים את הכספים כקצבה לאחר גיל 60.
ניתן לקחת הלוואה (עד 80% מהכספים שנחסכו בקופת הגמל להשקעה) כאשר כספי החיסכון משמשים כבטוחה.
על פי רוב הריביות בהלוואות כאלה נמוכות, והן נחשבות הלוואות משתלמות.
קיימת תקרת הפקדה שנתית לקופת גמל להשקעה, בשנת המס 2025, תקרת ההפקדה היא 81,711 ש"ח ליחיד.
דמי הניהול המקסימליים על הצבירה הם 1.05% ועל ההפקדה הם מקסימום 4%.
עם זאת, בקופות רבות קיימים דמי ניהול רק על ההפקדה.
בניגוד לקרנות פנסיה, בקופת הגמל להשקעה אין התחייבות של הקופה להשקיע לפחות 30% באג"ח מיועדות (המבטיחות תשואה סבירה ומובטחת) וכל הכספים יושקעו בשוק ההון.
ההפקדות עצמן אינן מקנות הטבת מס (בניגוד להפרשות לביטוח פנסיוני).
מסלולי חיסכון חלופיים בשוק ההון הם תיק השקעות עצמאי (בניהול החוסך עצמו) או תיק השקעות בניהול בית השקעות.
במסלולים אלה לא ניתנת הטבת המס במשיכה כקצבה.
דמי ניהול בקופת גמל להשקעה עומדים לרוב על 0.5-0.7 אחוז בשנה, וכך גם במרבית קופות הגמל האחרות, המספקות שירות ניהול השקעות, וגובות על כך דמי ניהול.
לעומת זאת חשבונות מסחר עצמאיים, שבהם על החוסך לנהל את השקעותיו בעצמו, דמי הניהול יכולים להסתכם בכ-0.1% בשנה.
מעבר לכך, ישנן קופות המחזיקות מחקי מדד מיצרנים ישראליים, המחויבים במיסוי דיבידנדים מלא, לעומת האפשרות להשקיע במחקי מדד איריים, המחויבים במיסוי מופחת על הדיבידנדים, דבר היכול להביא במקרים מסוימים לחיסכון של כ-0.3% בשנה.
מהסיבות הללו, יש טוענים שהשקעה בחשבון מסחר עצמאי ברכישה של קרנות מחקות מדדים תביא לתוצאות טובות יותר מהשקעה בקופת גמל להשקעה.
קוֹפְּרִיבְנִיצָה (בקרואטית: Koprivnica) היא עיר בצפון קרואטיה, בירת מחוז קופריבניצה-קריז'בצי, השוכנת 80 קילומטרים מבירת המדינה זאגרב.
היישוב מתועד לראשונה במסמכים מ-1272 עת נשלט האזור על ידי לסלו הרביעי, מלך הונגריה.
החל מאמצע המאה ה-16 שכנה העיר על גבול אזור הספר בין ממלכת הבסבורג לאימפריה העות'מאנית.
במקום הקימו האוסטרים מבצר גבול וסביבו התפתח היישוב המודרני.
ב-1765, תקופת שלטונה של מריה תרזה הפכה העיר לחופשית ובוטל מצב הספר הצבאי.
לאחר מלחמת העולם הראשונה נכלל האזור בשטחי ממלכת הסרבים, הקרואטים והסלובנים, אשר שמה שונה בהמשך לממלכת יוגוסלביה.
בהמשך, נכללה קופריבניצה בשטחי מדינת קרואטיה העצמאית שנשלטה על ידי האוסטאשה.
ב-7 בנובמבר 1943 עלה בידי כוחות הפרטיזנים של טיטו לשחרר את העיר, אך ב-9 בפברואר 1944 עלה בידי כוחות האוסטאשה והוורמאכט לכבוש אותה מחדש.
ב-17 באוקטובר 1944 עלה בידי כוחות הפרטיזנים לכבוש אותה בשנית.
לאחר מלחמת העולם השנייה נכללה קופריבניצה בשטחי הרפובליקה הפדרלית הסוציאליסטית של יוגוסלביה.
כפועל יוצא מההכרזה פרצה מלחמת העצמאות של קרואטיה ובמהלכה התחוללו בעיר קרבות בין צבא יוגוסלביה לצבא קרואטיה.
בסיום הלוחמה נכללה קופריבניצה בשטחי קרואטיה.
תיעוד לנוכחות יהודים בעיר קיים משלהי המאה ה-18. היו אלו מספר משפחות אשר היגרו מהעיירה שליינינג אשר בבורגנלנד בעקבות כתב הסובלנות שהוציא יוזף השני, קיסר האימפריה הרומית הקדושה.
המשפחות היהודיות התגוררו מחוץ לחומות המבצר ושילמו עבור הזכות להתגורר במקום.
ב-1810 התגוררו בקופריבניצה 23 יהודים.
הם עסקו ברוכלות כגון מכירת מוצרי סדקית וכן במכירת תוצרת חקלאית עבור בעלי אדמות מהאזור.
בהמשך, היגרו למקום משפחות ממוראביה.
ב-1842 הוקם בית עלמין יהודי וב-1850 נוסדה רשמית הקהילה היהודית במקום.
ב-1875 נחנך בית הכנסת המרכזי ולצידו בית מדרש.
כמו כן נודע האדריכל סלאבקו לוי.
ב-1937 נערכו שיפוצים בבניין בית הכנסת.
לקהילה זו השתייכו יהודי הכפר גוֹלָה .
קהילה התקיימה שם במאה ה-19 והוקם בית עלמין.
שרידי בית העלמין עדיי פזורים בשטח הכפר.
נכון ל-2009, היו פזורות באתר מצבות אשר את הכיתוב עליהן לא ניתן היה לקרוא.
גם יהודי הכפר קוֹטוֹרִיבָּה השתייכו לקהילת קופריבניצה.
ישנן עדויות מעטות לקהילה שם.
נכון ל-1994 ניתן היה לאתר את שרידי בית העלמין היהודי בכפר.
בעידן היוגוסלבי השתייכו גם יהודי הכפר לֶגְרָאד לקהילת קופריבניצה.
קהילה נוסדה שם במהלך המאה ה-19. הוקמו בית עלמין ובית כנסת.
ב-1918 איבדה את מעמדה העצמאי.
ב-1931 התגוררו בלגראד 30 יהודים.
ב-1947 נמכר שטח בית העלמין ונכון ל-2009 היה שטח פרטי.
במקום אותרו שרידיהן של 20 מצבות.
במהלך המלחמה שימש בית הכנסת מתקן מעצר של שלטונות האוסטאשה.
ב-1948 נמכר מבנה בית הכנסת לרשות המקומית.
במועד זה התגוררו בעיר 5 יהודים.
בתקופה היוגוסלבית שימש בית הכנסת כמחסן סחורות.
בית הקברות היהודי נפגע במהלך מלחמת העצמאות של קרואטיה.
נכון ל-2009 היו קיימות בו 250 מצבות שהכיתוב עליהן בעברית, בגרמנית, בהונגרית ובסרבו-קרואטית.
בית העלמין היה מגודר ומתוחזק במצב טוב.
קופרוליט (או קופרולית) היא צואה מאובנת.
קופרוליטים מסווגים כעקבות מאובנים בניגוד לגופים מאובנים, שכן הם מעידים על התנהגות החיה (במקרה זה, תזונה) ולא על המורפולוגיה שלה.
השם נגזר מהמילים ביוונית עתיקה κόπρος ("קופרוס", שמשמעותה "גללים") ו-λίθος ("ליטוס", שמשמעותה "אבן").
הם תוארו לראשונה על ידי ויליאם בקלנד (William Buckland; 1784–1856) בשנת 1829. קודם לכן הם היו קרויים "אצטרובלים מאובנים" ו"אבני בזואר".
הם משרתים מטרה חשובה בפלאונטולוגיה מכיוון שהם מספקים עדות ישירה לטריפה ולתזונה של מינים שנכחדו.
גודלם של הקופרוליטים עשוי לנוע בין כמה מילימטרים למעל ל-60 סנטימטרים.
באנגלית נוהגים להבחין בין קופרוליטים שהם גללים מאובנים ל"פלאו-צואה" (Paleofaeces) שהיא צואת אדם עתיקה שהשתמרה.
כמו בסוגי מאובנים אחרים, בקופרוליטים הוחלף חלק גדול מההרכב המקורי שלהם על ידי משקעים של מינרלים כמו סיליקט וסידן פחמתי.
פלאו-צואה, לעומת זאת, שומרת על חלק גדול מההרכב האורגני המקורי שלה וניתן לשחזר אותה כדי לקבוע את תכונותיה הכימיות המקוריות, אם כי בפועל המונח קופרוליט משמש גם לחומר צואתי אנושי קדום בהקשרים ארכאולוגיים.
ציידת המאובנים מרי אנינג הבחינה כבר בשנת 1824 כי "אבני בזואר" נמצאו לעיתים קרובות באזור הבטן של שלדים של איכתיוזאור שנמצאו בתוך תצורת חבורת ליאס (Lias Group) בליים רג'יס.
היא גם שמה לב שאבנים כאלו לרוב מכילות בפנים עצמות וקשקשים מאובנים של דגים, ולעיתים גם עצמות מאיכתיוזאורים קטנים יותר.
התצפיות הללו של אנינג הן שהובילו את הגאולוג ויליאם בקלנד לשער בשנת 1829 שהאבנים הן צואה מאובנת, ולקרוא להן בשם קופרוליטים.
בקלנד גם חשד כי סימוני הסלילים על המאובנים הצביעו על כך כי לאיכתיוזאורים היו מעיים מסולסלים הדומים לאלה של כרישים מודרניים, וכי חלק מאותם קופרוליטים היו שחורים מדיו שמקורו בבלמניטים שנבלעו.
יתר על כן, ניתן לנתח את הקופרוליטים ולזהות מינרלים מסוימים שידועים ככמויות קורט במינים מסוימים של צמחים שעדיין ניתן לאתר אותם מיליוני שנים אחר כך.
זיהוי קופרוליטים מסתייע בדפוסים המבניים שלהם, כמו סימונים ספירליים או טבעתיים, על ידי תוכנם, כמו חלקי מזון לא מעוכלים, ועל ידי שרידי מאובנים הקשורים אליהם.
לעיתים קרובות קשה להבחין בין הקופרוליטים הקטנים ביותר לבין כדוריות אנאורגניות או ביצים.
מרבית הקופרוליטים מורכבים בעיקר מסידן זרחתי, יחד עם כמויות זעירות של חומרים אורגניים.
קופרוליטים תועדו בשכבות שגילן נע מהקמבריון ועד קרוב לתקופתנו והם מצויים בכל רחבי העולם.
כמה מהם מועילים כמאובנים מנחים, כדוגמת Favreina מתקופת היורה שנתגלה בסבואה עילית בצרפת.
האוספים החשובים ביותר בעולם של קופרוליטים מצויים במוזיאון הלאומי להיסטוריה של הטבע (חלק ממוסד הסמית'סוניאן בוושינגטון די.
סי.), במוזיאון ניו מקסיקו למדע ולתולדות הטבע ובמוזיאון לתולדות הטבע של אוניברסיטת אוקספורד (אוסף בקלנד).
חלק מהמשקעים הימיים מכילים שיעור גבוה של שרידי צואה.
עם זאת, צואת בעלי חיים מתפרקת ומושמדת בקלות, כך שלרוב יש סיכוי קטן שתהפוך למאובנים.
ב-1842 גילה הכומר ג'ון סטיבנס הנסלו, פרופסור לבוטניקה בסנט ג'ונס קולג' באוניברסיטת קיימברידג', קופרוליטים סמוך לפליקסטו (Felixstowe) בסאפוק בכפרים "טרימליי סנט מרטין" (Trimley St Martin), פולקנהם (Falkenham) וקירטון (Kirton), וחקר את הרכבם.
לאחר שהבין את משמעות מימוש הפוטנציאל שלהם כמקור לפוספט זמין לאחר שטופלו בחומצה גופרתית, הוא הגיש פטנט על תהליך המיצוי והתחיל לחפש מקורות חדשים.
עד מהרה כרו קופרוליטים בקנה מידה תעשייתי לשימוש כדשן בגלל תכולת הפוספט הגבוהה שלהם.
אזור המיצוי העיקרי היה במזרח אנגליה, שבמרכזו קיימברידג'שייר ואייל אוף איליי (Isle of Ely), כשהזיקוק בוצע באיפסוויץ' בחברת פיסון (Fison).
כיום קיים רחוב קופרוליט (Coprolite Street) סמוך למזחים בנמל איפסוויץ' שם פעל בעבר מפעל פיסון.
התעשייה גוועה בשנות ה-80 של המאה ה-19, אבל התאוששה לזמן קצר במלחמת העולם הראשונה במטרה לספק פוספטים לתחמושת.
העניין המחודש בכריית קופרוליט במלחמת העולם הראשונה הרחיב את תחום הכרייה מערבה לחלקים מבקינגהאמשייר עד ל"ווברן סנדס" (Woburn Sands).
קופרופיליה (מיוונית: kópros - צואה, philía - אוהב) היא פאראפיליה המערבת עוררות והנאה מינית הקשורה בצואה: ריח, טעם או מראה הצואה או עצם הפעילות של עשיית הצרכים.
המדריך לאבחון וסטטיסטיקה של הפרעות נפשיות מסווג את הפרפיליה תחת פרפיליות שאינן מוגדרות אחרת (NOS - Not Otherwise Specified) ואינו מגדיר קריטריונים לאבחנה מעבר להגדרה הכללית של פאראפיליה, המגדירה אבחנה כאשר ההתנהגות, הדחפים המיניים או הפנטזיות גורמות למצוקה או הפרעה משמעותית לתפקוד.
ככל הנראה לא מדובר בפרפיליה נפוצה.
לפי תאוריית ההתפתחות הפסיכו-סקסואלית של פרויד, השלב האנאלי מערב התמקדות בפי-הטבעת ובעשיית צרכים, והילד מפיק הנאה מכך.
תומכי התיאוריה מצביעים על קשר בין קיבעון של הקונפליקט להפרעה.
בעבר ההפרעה נחשבה בעיני מומחים כקשורה באופן בלעדי להומוסקסואליות, אך התפתחות מחקרים כמו מחקריו של אלפרד קינסי הראתה כי לא מדובר בפרפיליה האופיינית רק להומוסקסואלים.
ככל הנראה לא קיים קשר בין קופרופיליה לבין העדפה מינית.
קופרין הוא סדרת טלוויזיה בבימויהם של ולדיסלב פורמן, אנדריי אשפאי ואנדריי מליוקוב, בהפקת חברת "הריבוע האדום" ואולפני "הפרויקט הרוסי".
הקרנת הבכורה של סדרת הטלוויזיה התקיימה בערוץ הראשון בתאריכים 2 ביוני עד ל-10 ביוני 2014. הסדרה זכתה לשבחים רבים ומבקרי הטלוויזיה הכתירו אותה כאחת מעשר הסדרות הטובות ביותר בטלוויזיה הרוסית לשנת 2014 והסדרה הייתה מועמדת לפרס נשר הזהב בקטגוריית סדרת הטלוויזיה הטובה ביותר.
הרעיון המרכזי של הסדרה הוא לשזור את גורלות הגיבורים מסיפורים שונים של הסופר אלכסנדר קופרין.
כל פרקי הסדרה מאוחדים על ידי דמותו של הסופר עצמו, שלא רק ממלא את תפקיד המספר, אלא גם פוגש באופן אישי את גיבורי יצירותיו שלו.
הסדרה מורכבת משלושה חלקים שצולמו על ידי במאים שונים על פי סיפוריו של הסופר הרוסי אלכסנדר קופרין:
הבור (5 פרקים, במאי - ולדיסלב פורמן, עיבוד ליצירות "הבור", "צמיד גרנט", "ללא כותרת", "אהבה קדושה", "טלגרף");
בחושך (4 פרקים, במאי - אנדריי אשפאי, עיבוד ליצירות "לוסי", "בחושך", "בלבול", "מערכת","מולוך");
דו-קרב (4 פרקים, במאי - אנדריי מליוקוב, עיבוד ליצירות "דו-קרב","יונקר", "ברגיט", "פיראט", "קפטן המטה ריבניקוב").
פסקול הסרט מורכב ממגוון נעימות מוכרות כולל:
יוצר יצירה (שמות מבצעים) ז'וליו קאצ'יני Ave Maria (בביצוע אליסה גיצבה) לודוויג ואן בטהובן Piano Sonata No.
שוולבה, פורטפיאנו) על בסיס שירי אלכסנדר פושקין, מוזיקה עממית אולג הנביא (בביצוע ס.
שוולבה, פורטפיאנו)שירי עם קאי יונה (בביצוע התזמורת הצוענית "רומא") איי, דה נו… (בביצוע התזמורת הצוענית "רומא") אח...
את, פרפר צעיר (בביצוע י.
איוואנוב) יצאתי לטייל, איבדתי את הראש (בביצוע י.
איוונוב (אקורדיון, שירה) מרקדת (בביצוע י.
אנדרזיי'בסקי (מילים), יבגני יורייב (לחן) איי, מאמן, תריץ אל יאר (בביצוע י.
ארטמייב לא אשכח את אותו לילה חשוך לא ידוע שנסונט (בביצוע ו.
ורינה) Cat Waltz (בביצוע ס.
שוולב, פורטפיאנו) יוהאן שטראוס (האב) "פולניה" (בביצוע אנטון שוורץ, פורטפיאנו) פרדריק שופן ואלס סי-מינור (בביצוע ס.
מקארוב "אנא סלחו לי, שירים אין לי" (בביצוע א.
בתחילה תוכנן כי סדרת הטלוויזיה "קופרין" תורכב מארבעה חלקים, אך לצורך העיבוד הקולנועי לסיפור "אולסיה" לא הצליחו למצוא במאי ראוי, וכתוצאה מכך היו רק שלושה חלקים.
הסדרה צולמה בפרברי מוסקבה, סנט פטרסבורג, סטארוז'ילוביה ויילץ.
לתפקיד קופרין לוהק מיכאיל פורצ'נקוב על ידי הבמאי אנדריי מליוקוב, שלצורך התפקיד, השיל 20 קילוגרם תוך חודשיים וגם הלך למועדון רכיבה על סוסים כדי ללמוד לרכב על סוסים.
בסצנות עם חיות טרף, השחקנית יליזבטה בויארסקאיה מודרכת על ידי המאמנת קרינה בגדסרובה, הידועה בתחום אימון חיות קרקס.
קופרניקל היא סגסוגת, שמכילה נחושת וניקל וחומרים מחזקים כמו ברזל ומנגן.
לרוב כמות הנחושת בקופרניקל היא בין 60 ל-90 אחוז.
אף על פי שקופרניקל עשויה ברובה מנחושת, כאשר תכולת הניקל היא 15% לפחות, צבעה כסוף.
קופרניקל היא סגסוגת החסינה ברמה גבוה לקורוזיה ממים מלוחים, ומסיבה זו לרוב משתמשים בה בשביל צנרת, מדחפים, גלי ארכובה, חלקים לסירות וציוד צבאי.
שימוש נפוץ נוסף בקופרניקל הוא ליצור מטבעות בצבע כסף.
קופריון (שם מדעי: Koparion) הוא סוג של דינוזאור תרופוד מקבוצת הקלורוזאוריה שהשתייך למשפחת הטרודוניים.
המאובנים של הדינוזאור התגלו ב-1993 בתצורת מוריסון יוטה על יד המונומנט הלאומי דינוזאור משרידים בודדים של השיניים.
הסוג תואר ב-1994 בידי החוקרים דניאל צ'ור (Daniel Chure) וברוקס בריט (Brooks Britt) כשמשמעות שמו: "κοπάριον" - סכין כירורגית קטנה.
הסוג מכיל מין יחיד - Koparion douglassi, הקרוי לכבוד החוקר ארל דאגלס.
הקופריון היה דינוזאור קטן יחסית שידוע רק משן מהלסת העליונה קצרה, מעוקלת וחזקה באורך 1.9 מ"מ וגובה 2 מ"מ והיא בעלת בסיסים נמוכים משוננים לאורכם, דבר המצביע על תזונה קרניבורית.
עם זאת עקב גודלו הקטן כנראה שניזון רק מטרף קטן של זוחלים או חרקים.
דינוזאור זה היה מבין הראשונים שבטרודוניים הידועים והיה קדום אף מהארכיאופטריקס, ראשון העופות.
דבר זה יכול להצביע על קשר בין הטרודונים לבין אבולוצית העופות, מאחר שאולי הארכיאופטריקס התפתח מצאצאיו והוא מבין החברים הקדומים ביותר בקבוצה דיינוניכוזאוריה, לצד ממצאים מאובנים לא מזוהים של טרודונאי מסין.
קוצב לב מלאכותי (להבדיל מפעולת הקיצוב הטבעי של הלב) הוא אביזר טכנולוגיה מסייעת מושתל, שמסדיר את קצב פעימות הלב.
קוצב לב מלאכותי יוצר גירוי חשמלי שמטרתו כיווץ העליות או החדרים בקצב מספק.
גירוי מלאכותי שכזה נדרש במקרים שבהם מערכת ההולכה החשמלית הטבעית או המערכת הפאראסימפאטית של הלב – נפגעה.
פגיעות אלו גורמות לעיכובים בהולכה החשמלית, עיכובים שמונעים התכווצות סדירה של הלב.
כאשר התכווצות הלב אינה סדירה עלול החולה לחוש חולשה, סחרחורת ואף אובדן הכרה.
בשנת 1889, ג'ון אלכסנדר מקוויליאם פרסם בעיתון הבריטי לרפואה את ניסוייו, בהם הראה כי מתן זרם חשמלי ללב אדם במצב אסיסטולי גרם להתכווצות חדר, ושניתן לגרום לקצב לב של 60–70 פעימות לדקה על ידי זרמים הניתנים במרווחים שווים של 60–70 לדקה.
בשנת 1926, ד"ר מארק ג' לידוויל מבית החולים "רויאל פרינס אלפרד" בסידני, אוסטרליה, בסיוע הפיזיקאי אדגר ה.
בות' מאוניברסיטת סידני, המציא מכשיר נייד שחובר לנקודת תאורה ושבו "קוטב אחד הונח על פד הספוג בתמיסת מלח חזקה והקוטב השני כלל מחט מבודדת, למעט בקצה, שהוחדרה אל חדר הלב המתאים.
כפי שפורסם - "קצב הלב נע בין 80 עד 120 פעימות לדקה, ובהתאם נע המתח בין 1.5-120 וולט".
בשנת 1928 נעשה שימוש במכשיר להחייאת תינוק שנולד ללא דופק בבית החולים לנשים "קראון סטריט" בסידני.
לפי הדיווח לבו של הוולד המשיך לפעום בכוחות עצמו לאחר 10 דקות של גירוי חשמלי במכשיר.
בשנת 1932, הפיזיולוג האמריקאי אלברט היימן, במנותק מעבודתו של לידוויל וכשהוא פועל באופן עצמאי, תיאר מכשיר אלקטרו-מכני המופעל על ידי מנוע המונע באמצעות מפתח-קפיץ הנדרך ידנית.
היימן התייחס להמצאתו כאל "קוצב לב מלאכותי", שהוא המונח שנטבע ומשמש עד היום.
בין שנת 1930 ומלחמת העולם השנייה חלה הפסקה בפרסום מחקרים בתחום זה, אותה ניתן לייחס לתפיסה הציבורית שראתה במכשיר מסוג זה "התערבות בטבע" והחייאת מתים.
לדוגמה, נכתב כי היימן לא פרסם נתונים על השימוש בקוצב הלב שלו בבני אדם בגלל ביקורת שלילית שקיבל, הן מחבריו הרופאים, והן בדיווחים בעיתונות מאותו זמן.
ייתכן שגם לידוול היה מודע לכך ולכן לא התקדם לביצוע ניסויים בבני אדם.
קוצב לב חיצוני תוכנן ונבנה על ידי מהנדס החשמל הקנדי ג'ון הופס בשנת 1950 בהתבסס על תצפיות שנעשו על ידי מנתח הלב-חזה וילפרד גורדון ביגלו, בבית החולים הכללי של טורונטו.
ההתקן פעל באמצעות שפופרת ריק חיצונית שנדבקה לעור בוואקום והייתה פשוטה, וכואבת בשימוש על המטופל.
בשנים שלאחר מכן פיתחו מספר ממציאים, ובהם פול זאל, קוצבים חיצוניים קטנים יותר אך עדיין מגושמים, שהופעלו באמצעות סוללה נטענת גדולה.